Zoologie. Monographia Phaethontum. (257) 19 
Harvey - Islands proferuntur frequentissime sunt observatae. A Banksio 
et Solandero sub 25 australis latitudinis et 120 occidentalis gradu, a La 
Perusio in insula Norfolk deprehendebantur. — Quoyus et Gaimar- 
dus in insula Francia insulisque Nordfolcensibus ad 25 usque gradum 
latitudinis australis frequenter invenerunt , nec non in itinere ad insulas 
Sandwicenses et Novam Hollandiam , potissimum sub aequatore (Annal. d. 
scienc. nat. 1825 T. V. p. 143). In' insulae Mauritii vicinio tanta copia 
reperiuntur, ut rupibus quasi vitam et vigorem conciliare dicantur. 
Etiam in parva insula Goin-de-mire haud procul ab Isle de France sita 
cum aliis avibus marinis frequentissime observare licet. In insula Francia 
et Burbon aequali fere numero cum Phaethonte aethereo occurit (Lesson) 
(Buff. ed. Deterv.). 
Rectricum elongatarum color coccineus in ave volante aegre observatur. 
Nidificat Septembre et Octobre in rupestribus insularum parvarum In- 
sulae Franciae vicinarum et in saxis insulae Mauritii. Ova e subflavescente 
albida, maculis rufescentibus tincta apparent. In insulis Sandwicensibus et 
Amicitiae sub nomine Tawagge et Totto designari traditur. (Buffon Hist. 
nat p. 351, Duperrey Voy. T. I P. II p. 459). 
II. Phaetlion aethereus. Linn. 
Tabula II. 
Character essentialis. 
Albus *), dorso fasciolis nigris transversim undulatus, rostro rubro; 
remigibus quinque exterioribus pogoniis externis maxima ex parte vel totis 
atris; rectricibus caudae mediis longissimis, pogoniis parum adpressis et an- 
gustatis, albis, scapis maxima ex parte albis et basi tantum supra nigris. 
) Descriptio nostra secundum specimen jam diu in Museo Academico serratum est composita. 
